Държавен вестник, бр. 97, 2015 г., стр. 41

БРОЙ  97	
Д Ъ Р Ж А В Е Н  В Е С Т Н И К 	
СТР.  41  
в тази друга държава, отколкото данъчното 
облагане на предприятия на тази друга дър­
жава, които извършват същите дейности. Тази 
разпоредба няма да се счита като задължаваща 
едната договаряща държава да предоставя на 
местни лица на другата договаряща държава 
каквито и да е лични намаления, облекче­
ния и приспадания за целите на данъчното 
облагане с оглед гражданското им състояние 
или семейните им задължения, каквито тя 
предоставя на собствените си местни лица.
3. Освен в случаите, когато се прилагат 
разпоредбите на ал. 1 на чл. 9, ал. 7 на чл. 11 
или ал. 6 на чл. 12, лихви, авторски и лицен­
зионни възнаграждения и други плащания, 
извършени от предприятие на едната дого­
варяща държава на местно лице на другата 
договаряща държава, за целите на определяне 
на облагаемите печалби на такова предприя­
тие, ще се изключват от облагане при същите 
условия, както ако биха били платени на 
местно лице на първата посочена държава. 
4. Предприятия на едната договаряща 
държава, имуществото на които изцяло или 
частично се притежава или контролира, пря­
ко или непряко, от едно или повече местни 
лица на другата договаряща държава, няма 
да се подлагат в първата посочена държава 
на данъчно облагане или свързаните с него 
задължения, които са различни или по-обреме­
нителни от данъчното облагане и свързаните 
с него задължения, на които са или могат да 
бъдат подложени други подобни предприятия 
на първата посочена държава.
5. Независимо от разпоредбите на чл. 2 
разпоредбите на този член се прилагат по 
отношение на данъци от всякакъв вид и 
описание.
Член 24
Процедура по взаимно споразумение
1. Когато едно лице счете, че действията 
на едната или на двете договарящи държави 
водят или ще доведат за него до данъчно 
облагане, несъответстващо на разпоредбите 
на тази Спогодба, то може независимо от 
средствата за защита, предвидени в нацио­
налните законодателства на тези държави, 
да представи своя случай пред компетентния 
орган на договарящата държава, на която е 
местно лице, или ако случаят му е по ал. 1 на 
чл. 23, пред компетентния орган на договаря­
щата държава, на която е национално лице. 
Случаят трябва да бъде представен в срок три 
години от първото уведомяване за действието, 
водещо до данъчно облагане, несъответстващо 
на разпоредбите на Спогодбата.
2. Компетентният орган, ако счете, че 
възражението е основателно, и ако не е в 
състояние да достигне сам до удовлетвори­
телно разрешение, ще положи усилия да реши 
случая посредством взаимно споразумение с 
компетентния орган на другата договаряща 
държава с оглед да се избегне данъчно обла­
гане, което не е в съответствие със Спогод­
бата. Всяко постигнато споразумение ще се 
приложи независимо от сроковете, предвидени 
в националното законодателство на догова­
рящите държави.
3. Компетентните органи на договарящи­
те държави ще положат усилия да разрешат 
посредством взаимно споразумение всички 
затруднения или съмнения, възникващи във 
връзка с тълкуването или прилагането на Спо­
годбата. Те също така могат да се консултират 
взаимно за избягване на двойното данъчно 
облагане за случаи, които не са предвидени 
в Спогодбата.
4. Компетентните органи на договарящи­
те държави могат да контактуват директно 
помежду си с цел постигане на споразумение 
по смисъла на предходните алинеи.
Член 25
Обмен на информация
1. Компетентните органи на договарящите 
държави ще си разменят такава информа­
ция, за която би могло да се предвиди, че е 
от значение за изпълнение разпоредбите на 
тази Спогодба или за администрирането или 
привеждането в изпълнение на вътрешните 
законодателства относно данъци от всякакъв 
вид и описание, наложени от страна на дого­
варящите държави или техните политически 
подразделения или органи на местна власт, 
доколкото предвиденото в тях данъчно обла­
гане не противоречи на Спогодбата. Обменът 
на информация не е ограничен от чл. 1 и 2.
2. Всяка информация, получена съгласно 
ал. 1 от едната договаряща държава, ще се счи­
та за поверителна също както информацията, 
получена съобразно вътрешното законодател­
ство на тази държава, и ще се разкрива само 
на лица или органи (включително съдилища 
и административни органи), занимаващи се с 
определянето или събирането, принудителното 
изпълнение или наказателното преследване, 
както и решаването на жалби във връзка с 
данъците, посочени в ал. 1, както и с надзо­
ра на посочените. Такива лица или органи 
ще ползват информацията само за такива 
цели. Те могат да разкриват информацията 
на съдебни процеси или при постановяване 
на съдебни решения. Независимо от горното, 
информация, получена от едната договаряща 
държава, може да бъде използвана за други 
цели, когато такава информация може да бъде 
използвана за такива други цели съгласно 
законите на двете държави и компетентните 
органи на предоставящата държава разрешат 
такава употреба.
3. Разпоредбите на ал. 1 и 2 в никакъв 
случай няма да се разглеждат като налагащи 
на едната договаряща държава задължението: